ડેરા સચ્ચા સૌદાના પ્રમુખ ગુરમીત રામ રહીમના જેલમાં ગયા પછી અનેક ખુલાસાઓ બહાર આવી રહ્યા છે. આ વચ્ચે ડેરા મામલે એક મોટો ખુલાસો થયો છે. જે મુજબ જાણવા મળ્યું છે કે રામ રહીમ ડેરામાં અંગોના વેપારનું કામ પણ કરતો હતો. વર્ષોથી રામ રહીમ વિરુદ્ધ મોર્ચો ખોલનાર બલજીત સિંહે જણાવ્યું કે રામ રહીમ લોકોને અંગદાન કરવા માટે કહેતો હતો. લોકો અંગદાન કરતા હતા તો તેમના અનેક અંગ નીકાળી લેવામાં આવતા હતા. આ વાત ડેરાથી નીકળેલા લોકોએ પણ જણાવી છે. બલજીત સિંહે કહ્યું કે બાબાથી પરેશાન લોકો અમારા ગુરુદ્વારામાં આવતા હતા. લોકોએ જણાવ્યું કે ડેરામાં અનેક સાધ્વી છે જેમની સાથે ખોટું કામ થતું હતું.